A Móri Többcélú Kistérségi Társulás Társulási Tanácsa (6 tagjának jelenlétében) – a döntéshozatalhoz előírt szavazatszámnak megfelelően – 6 igen (19162 fő lakosságszámot képviselve), 0 nem és 0 tartózkodás mellett az alábbi határozatot hozta:


Móri Többcélú Kistérségi Társulás
Társulási Tanácsának
5/2026. (II.19.) határozata

a Móri Többcélú Kistérségi Társulás saját bevételeiről és adósságot keletkeztető ügyleteiből eredő fizetési kötelezettségeiről

A Móri Többcélú Kistérségi Társulás Társulási Tanácsa az adósságot keletkeztető ügyletekhez történő hozzájárulás részletes szabályairól szóló 353/2011. (XII. 30.) Korm. rendeletben meghatározottak szerinti saját bevételeinek, valamint a Magyarország gazdasági stabilitásáról szóló 2011. évi CXCIV. törvény 8. § (2) bekezdése szerinti adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegét az 1. mellékletben foglaltak szerint jóváhagyja.

